**ԱՐԹԻԿ ՀԱՄԱՅՆՔԻ ՂԵԿԱՎԱՐ ԱՆԱՆ ՈՍԿԱՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՄԱՆՈՐԻ ԵՎ ՍՈՒՐԲ ԾՆՆԴՅԱՆ ՏՈՆԵՐԻ ԱՌԹԻՎ**

Սիրելի՛ հայրենակիցներ.

Պատմության գիրկն է անցնում 2024 թվականը։  
Անցնող տարին Արթիկ համայնքի համար հետևողական աշխատանքի, ձեռքբերումների, նախաձեռնությունների և փոփոխությունների տարի էր։  
Այս տարի պետական, սուբվենցիոն ծրագրերով, համայնքային միջոցներով հիմնանորոգվել են մանկապարտեզներ և մշակույթի տներ, ասֆալտապատվել են փողոցներ, սալապատվել են ճանապարհներ և մայթեր, հիմնանորոգվել են բազմաբնակարան շենքերի տանիքներ,  
ընդլայնվել է լուսավորության ներքին ցանցը, անցկացվել են գազատար խողովակներ, կառուցվել են ոռոգման և խմելու ջրի ցանցեր, ընթացքի մեջ են երկու նոր մանկապարտեզների կառուցման աշխատանքները,  
ձեռք են բերվել տեխնիկա-սարքավորումներ։  
Արթիկ համայնքի կրթամշակութային ՀՈԱԿ-ների սաները, հանդես գալով հանրապետական և միջազգային մրցաշարերում ու փառատոններում, գրավել են հաղթական տեղեր։  
Ընթացիկ տարվա ձեռքբերումները մեր համատեղ աշխատանքի արդյունքն են։  
Միասին դեռ շատ անելիքներ ունենք Արթիկ համայնքի առաջընթացի ու զարգացման համար։  
Եկե՛ք խաղաղություն մաղթենք մեր Հայաստան աշխարհին, իսկ մեր ընտանիքներին` ջերմություն և ամրություն։ Եվ միշտ հիշենք, որ պետության և համայնքի հիմքն ընտանիքն է:  
Թող սիրո, երջանկության, հոգատարության և փոխըմբռնման մթնոլորտ տիրի մեր երկրում, Արթիկ համայնքում և մեզանից յուրաքանչյուրի ընտանիքում:  
Շնորհավոր Ամանոր և Սուրբ Ծնունդ: